
Narodnosti u devetnaestom stoliću. |- 


1. 

Dok čovik u bilom svitu živi, nemože obaći svit- 
lost sunca, premda mu ta smeta, ako ga oči bole. Krš- 
ćansko ljudstvo dozrialo je za slobodu i neće da trpi da 
bude osoba i imovina ma kako visokoj čovičjoj ličnosti 
podložena, koja se samo po svojem nagonu upravlja, 
već želi, da je svaka osoba i imovina podvrgnuta jedino 
državnom zakonu, koji se zakon snuje po naših zastup- 
nicih,' koje smo mi slobodnovoljno izabrali; dakle želi, 
da je i osoba i imovina slobodna, da svaki sa svojom 
osobom imovinom upravlja, kako to želi njegova po 
nauki izobražena pamet, i po kršćanskoj ćudorednosti 
upravljano srcc. 

Al buduć su do godine 1848. gotovo u svem 
svitu samo nikoje ličnosti i po ovima nikoje obiteli slo- 
bodu osobe i imovine uživale, to je sad ovima teško 
uvidit, da pravda evangjevska iziskuje, da svi oni koji 
u jednom državnom društvu žive, podjednako uživaju 
slobodu osobe i imovine, košto podjednako moraju dilit 
i nosit sve one državne terete, koji su poznati pod ime- 
nom poreza i nameću se na osobe i imovinu. 

Ovde sad nećemo da razgovaramo o onoj imovini, 
koju posiduju radinji u ručnoj snagi i koju neznadu 
dostojno procinjivati ni sami radinji, ni zemljo- i tvo- 
rinoposednici. Želja nam je danas jedino naših pošto- 
vanih čitatelja pozornost skrenuti na pitanje narod- 
nosti. 


Ve PAAR RGERRGRRARSRRPERRSRNNRININA Pame 


s 
ice 


j ! u 


U Četvrtak 26. Listopada 1871. 


mA i. Ki | h 
Ad \ 
2 im M M lm 


na 2 I, 
A da 


IMI ii j m : 


: 


, MI > | 


li I hi 
=: MU 


i 


Mk o tim 


d BUJSISAONBAS EUISLJ 


omeuwridsu euafzs|đAN 


nundn oAyp1upan vu owljour #J9 upo 


Broj 43. 


Kad čovik čita nimačke novine kako napadaju 
onaj visoki carski dopis s kojim se prava česke narodnosti 
u Austrii priznaju, mora se diviti, što ljudi učeni i sve- 
strano izobraženi ipak stoje tako zaslipljeni, da neuvi- 
djaju onu evangjeosku istinu : što želiš sebi to želili 
bližjem. Ko bi ovog vanrednog prizora izvor u čem 
drugom tražio, a ne u predsudam taj bi veoma falio. 
Navadno učeni priznaju da su predsude najveće zaprike 
kod puka, što se ovaj za dugo nemože navesti, da pri- 
oni i u svojem zanatu ili poljodilstvu uz stvari, koje bi 
mu drugčie i poso olakšale i po trud i rad veći dobit 
donele. Ipak kad ovi učeni sad vevekom svojim sav 
svit napune, kako će Austria poginuti ako će se českoj i 
drugoj narodnosti ona prava udiliti, koja je dosad uži- 
vala sama i jedina nimačka narodnost, to oni neuvidjaju, 
da su najmračnim predsudam zazastrti. 

Mi nećemo ovde da o viri govorimo već samo kao 
primer navadjamo, da se ljudi osviste. U Austrii Fran- 
cuskoj i. t. d. dugo nije dozvoljeno bilo da se ljudi 
pod jednake smatraju. Kad je govor bio o državnoj 
zvanii ili o političkih pravah, uvik su mislili, da valja 
samo Katolikom prava dati a druge ovih lišiti. U In- 
glozkoj i većoj strani Nimačke to su držali: da Katolike 
valja kao sužnje pritisnuti, i svaka prava samo Kalvi- 
nom i Lutheranom otvoriti. U Ruskoj seine i danas : 
da triba Katolike, Kalvine i Luthermie sve u spone 
metnuti, i prava državna samo iztočnovireem doz- 
voliti. ; 

No van Turske i Ruske, i dilom Svedske i Dan- 


ske, državnih ljudih pamet je već uvidila, da onde gdi 
se kruh i odilo traži netriba pitat kakve je tko vire, 
već svakom čoviku valja držat otvoren put da si može 
ova polag svoje spremnosti i umitnosti nabaviti. Ipak 
ova osvidočenost nije zato pokvarila ona dva načela : 
prvo da vira prava samo jedna može biti, i drugo da je 
svaki čovik dužan iztraživat koja je ta prava vira, iako 
je našo tu i sliditi, dočim svi ljudi kako su u obće po 
ljubavi bližnjeg ukupno tako su posebno po državni 
zakoni u pojedina društva svezani. Svaki ide u svoju 
crkvu da Bogu služi i svoje spasenje traži; ide u svoju 
škulu da nauke za spasenje potribne nauči i tako je 
mirna Bačka, premda se nepristano izvija prid ljudma 
koja je prava i istinita vira. Dakle. košto se sloga 
društva držvavnog sad već hvala Bogu nemrsi sbog raz- 
like vire tako smo uvireni, da će sunce evangjeoske 
istine raztirat mrak predsuda, koje su još od poganstva 
u nami zaostale, pak ćemo priznati: da zato neće Bačka 
poginuti ako će Cesi, Slovaci, i drugi po svoju narod- 
nost politička prava dobiti, i tako u svojoj domovini 
Nimcem jednaki postati. 


SVITOVANJE PROSTOGA PUKA O PRAVNIM 
POSLOVIMA 


od jednoga pravnika. 
(Produženje.) 

Buduć, da prosti puk zbog svoga poziva i zanima- 
nja nije kadar nauku i znanstvo o pravosudnim stvarima 
steći i zakone u svojoj obširnosti naučiti; radi toga kao 
umistnu i ciloshodnu stvar smatramo ona glavna načela 
pravosudja, koja u svakidašnji život zasicaju, načinom 
kojim prosti puk svatiti i urazumiti može — ovom prili- 
kom protolmačiti. 

Svaki dan vidimo, da se hiljada i hiljada ugovo- 
rah, pogodbah, kontraktah sklapaju, ugadjaju i potpisuju 
na tržištu (piaci) po dućani, i kod zanatlija po sokaci ; 
ipak vrlo malo je takih, koji upravo znadu: šta znači 
»ugovor“ kontrakt u sudbenim i pravnom svome 
smislu ? 

Ugovor je primanje obećanja. Jedan obeća štogod, 
a drugi to primi. 

Ugovor se može učiniti ričom prid svidocima ili 
brez svidokah, isto tako iu pismu. Značaj i važnost je 
jednaka, ako se dosvidoči, da je ugovor učinjen. 

Ugovor može biti jednostran ili dvostran. Jedno- 
stran se zove, po kojim jedna strana dobiva pravo, brez 
da prima na se kakvu dužnost ili obvezanost, — a druga 
strana samo dužnost prima na se, to jest: samo jedna 
strana obećaje, a druga prima obećanje. A dvostran ugo- 
vor je onaj, gdi jedna strana, drugoj pravo kakvo daje, 
a ova zato kakvu dužnost prima na se. 

Na primer : Petar obeća Pavlu, da će mu jednog 
konja dati, brez da zato novac ili ma što drugo zahtiva, 
i Pava ovo obećanje primi. Ovo je poklon, to jest: jed- 
nostrani ugovor, jer Petar uzima i prima na se dužnost, 
da ce konja dati Pavlu; ali Pava, koji je po ovim ugo- 
voru samo pravo steko, ne prima i neuzima na se nikakvu 
dužnost. — Dalje : Petar obeća, da će Pavlu konja dati, 
a Pava ovo obećanje primi i ujedno obvezuje se da će 

Petru 100 forinti platiti i ovo obećanje Petar takodjer 
primi. Ovo je dvostrani ugovor, jer Petar i Pava i jedan 
1 drugi obvezuju se da će jedan drugom što učiniti. Sada, 
ako Petar prida konja Pavlu i Pava položi i plati Petru 
100 forinti i jedan i drugi učinili su ugovoru zadosta. Ali 
to valja prostim čoviku vrlo dobro znati, da čim Pava 
primi konja od Petra, odmah postaje gospodarom konja, 
ma da pogodjenu cinu za njega nije izplatio, — i Petar 
nema više pravo od Pavla konja već samo pogodjenu 
cinu natrag iskati, — i tako Petru ne ostaje drugo, vec 
Pavla sudom tražiti da mu pogodjenu cinu za konja iz- 
plati. No Pava samo tako može postati pravim svojni- 
kom i gospodarom konja, ako je kupljeni konj Petrova 
prava svojina bio, — jer ako je Petar na primer konja 
ukrao, ili od takovog čovika kupio, koji nije bio pravi 
svojnik konja, to ni Pava neće biti pravi svojnik već 
samo posidnik konja, — zbog toga, ako se pravi svojnik 
i gospodar konja javi, valja mu konja ovome pridati, kao 
što naša poslovica kaže : ,,s tudjeg konja — na srid_po- 
lja“ i od Petra novce natrag iskati i naplatu stete i troš- 
kovah tražiti. 

Mlogo se puta dogodi, osobito medju prostim pu- 
kom da jedan — neka ga nazovemo Petrom, sebe obve- 
zuje, da će dati Pavlu jednog konja, a Pava opet uzima 
što drugo dati. Ovo je dvostrani ugovor, pogodba, što se 
obično ,,pazar“ zove. Ali u obće, ne samo u ovoj, već u 
svakoj dvostranoj pogodbi i ugovoru leži taka odgovor- 
nost, poručanstvo (kezessćg), po čemu jedna strana, na 
primer prodavaoc, kupcu, u slučaju ako bi kogod pridanu 
stvar _ kao svoju svojinu tražio, ili ako je prodata stvar 
tako hrdjava da se po samo sebe, po smislu ili riči po- 
godbe, po naravi stvari upotribiti nemože, u slučaju ova- 
kim ima dotična strana, naplatu nanešene štete i uči- 
njenih troškovah iskati; ali tako, ako prid _ sudom posvi- 
' doči, da je protivu riči ili smisla ili puk po naravi stvari 
ooštetjen i oškudjen. U ovakim slučaju, dužna je dotična 
strana svome pogadjaocu javiti i na znanje dati, da po- 

godbom kupljenu stvar od njega drugi ko traži. Na pri- 
mer: Petar je dao i pridao Pavlu jednog konja, ali istog 
konja Ivan traži parnicom — kao od njega ukradenog. 

Da u slučaju ovom uzmogne Pava Petra na odgo- 
vornost vući, naplatu štete i naknadu troškovah tražiti, 
valja Pavlu odma čim dobije od Ivana tražbu (akciju) 
javiti Petru i njega u istu parnicu uvući, i kao poruka 
(kezeša) u sud pozvati, i ovim načinom postaće Petru 
dužnost Pavla u parnici braniti, i ako ovo Pava učiniti 
propusti ili ako Petru ne izpadne za rukom Pavla ob- 
raniti — može na Petru naplatu štete tražiti; jer ako 
Pava propusti Petra u sud privući, Petar bi u toliko os- 
tao odgovoran, u koliko ni sam nebi mogao bolje Pavla 
braniti, kao što je on to sam učinio, u koliko na primer 
Pava u svojoj obrani prema Ivanu ništa propustio nije, 
— ili Ivanovo pravo tako je jasno i očito, da to ni sam 
Petar nebi bio kadar pobiti. 

Pošto u slučaju, kada jedna strana dvostrani ugo- 
vor obvrši i pogodbi zadosta učini, a druga pak ovo pro- 
pusti, onaj ko je pogodbi zadosta učinio od ugovora 
(kontrakta) odustati nemože, već dužan je sudskim pu- 
tom tražiti, da se ugovoru pogodbi zadosta učini. Može 

iseito dogoditi, da na primer kupac primi konja, a 
: pogodjenu cinu za njeg neizplati, i konja proda, — ako 
(je kupac brez ikakve druge imovine, prodavaoc izgubi i 
konja i cinu pogodjenu. Zbog toga prodavaocu vrlo dob- 
ro valja paziti i nastojati, da mu se ujedno, kad pridaje 


t 

stvar, ili cina odma položi, — ili ako će kod kupca ostati 
da mu se kod njega osigura, 


(Slidi.) 


DOPISI. 


Paris, miseca Kolov. Nisam se mogo od te krasne 
varoši raztati, da vam još jedno pismo iz nje neodpra- 
vim. Ona je ostala lipa premda su je buntovnici nagrditi 
htili. Vitežzka redovna vojska prikratila je bisnoj sili 
vrime. Od krune njezine lipote izkinili su nikoliko dra- 
ocinih kamečaka, al nisu do njezina plemenita lica do- 
prli. Carsku palatu na koju su vladari mnoge miliune 
otrošili, 1 ministarske ogromne zgrade s vece strane po- 
palili ; ipak najvećma su bisnili na trgu Bastille, sokaku 
Rivoli, gdi su čitav red kuca pogorili od torna S. Ja- 
kova do varoške kuće, koja u rovinama leži, ta kuća 
koja je koucem 18 vika gledala silnu krv francusku po 
okrutnosti Marata, i siledžie Robspiera, sad leži do 
zemlje ponižena. 

Putnici prije godinah smatrali se za grične ako im 
je svoja svakojakom umitnošću nakićena nidra razkri- 
lila ; isti sad dolaze da je po divijoj ruki naruženu gle- 
daju. Srića po Francuse, ako su strašne njezine rovine 
nekrštene strasti od Boga odkrenjenih ljudi zakopale! 
Neizbrojene kuće i svitli. dućani u sokaci koji vode grob- 
ljama Montmarare i Perla Ches okrutne rane pokazivaju, 
al najviše onaj de la Roquet gdi su na osvetu zarobljene 
8 arcibiskupom popove i drugu nevinu gospodu usmrtili. 
Krasan spomenik pobjeda Napoleonskih Vandome ne svra- 
ća više na svoj trg silne putnike. Toga su svalili, i raz- 
neli, Onaj juliuške revolutie ostao je čvrst na svojih no- 
gu, al su ga tanctom na mnogih mistih ranili. U okolišu 
mnogo je rovina, al najviše je na putu koji od Versailja 
vodi izpod tvrdjavice Montvalerien, gdi su žalostni os- 
tanci pruski nasrćanja, i povlačenja komunističkog na 
Mont-Martre, gdi je jedna stara vitrenjača, La Gallette, 
historičko ime sebi stekla, buduce da je vodja kommune 
pariške ondud prigledo svoju vojsku i najjače topove 
imao. U S. Denisu nagrdjena je jedna lipa nova crkva, 
al varoš nije popaljena. Srića što je kaptulska crkva za- 
štedjena, jel u njoj leže mnogi vladari francuski, i gro- 
bovi su im s plemeniti spomenici označeni, a i crkva je 
jedna od najkrasniih gothičkih. S polja i iz nutra sad 
ono mnogim troškom naknadjaju, što je starina vrimena 
izila. Istina da je mnogo štete načinjeno; ko bi procinio 
samo slike koje su u Louvri izgorile. 

Al kako su Francesi latili se zidjanja i popravlja- 
nja, to je tomeljna nada, da će za 10 godina Pariza oblik 
još većma no što je bio ukrasiti. I inostranom led prodje 
kroz srce kad u S. Denisu i Amicnsu opazi prusku voj- 
sku koja će skoro odputovati, a kamo li Francusom, koji 
sebe za najalavnii narod smatraju. Ridko je u Parisu 
vesela čovika viditi. Gospoje po svoj Franceskoj crno su 
obukle, još i po južnoj strani, gdi su malo veseliti, buduc 
Prus do njih nije dopro. Vidi se na njima, da će im teško 
pasti zauzdat osvetu po razboritosti. 

Francuska neima takve dobre zemlje ko što je ona 
u Magjarskoj al ima veoma lipo obradjene u Nor mandi, 
Bretagni. Kad odstupiš od mora kuda dopire pisak, naći 
ceš veoma plodne zemlje košto i oko Dizona, Makona i 
Lyona. U Burgundii počimaju se visoke planine, koje 
Franeoskoj daju oblik čvnjearski i svakog sata sva lipše 
i lipše prostore razvijaju. 

Francuska ima silne vinograde, koji radjaju crve- 


no i bilo vino. To nije tako jako ko srimsko i ma» 
gjarsko, al je pitko, i poklem su Francesi izučili 
ukus inglezki, zato mloge novce inglezke za vino 
sabiraju odtud svake godine, buduć ume svoja vina po 
njihovom ukusu opraviti. Nikoji su pokušali i naša vina 
u Inglezku unositi, al zali bože što neposidujemo takvih 
proizvoditelja, koji bi _htili smatrati ukus ljudih kojima 
bi želili svoja vina po dobre novce prodati, i što neima- 
mo trgovacah koji s robom nebi i narodno poštenje pro- 
davali. Nezgoda naša što smo u ovoj struki židovsku 
narav primili, i mislimo, da je trgovina po svojoj naravi 
s varkom skopčana što je'najveća varka, buduć je sa šte- 
tom narodnog gazdaluka sjedinjena. Kako bi po nasi 
koristno i lipo bilo, da u londonsko neprigledano stova- 
rište naša vina, našu konaplju uvezemo, pod Magjarskim 
i Hrvatskim barjakom, al tamo triba nauk i poštenje. 
Valja se dakle mnogo znojiti i truditi da onaj naknadimo, 
a ovo u trgovačkim obziru popravimo. Oma ce biti no- 
vaca, jel će biti poštene veresie. 


Friburg, miseca Kolovoza. Iz Francuske unišli 
smo u Švajearsku koja se već u staro vrime od spajin- 
skog gospodstva oprostila. U ovoj državi je najprije 
ogranilo sunce slobodna čovika na slobodnoj zemlji. Tu 
su u prastarom vrimenu gospodovali Rimljani, posli 
francuski i i nimački gospodari, pa u jeziku je razdiljena 
Švajcarska na tri strane : na francuski talianski i nimač- 
ki narod, kako se sastiže s imenovani veliki narodi. 

I tu se uvalio razdor vir ski, al posli mnogih bojeva 
uvidili su da je bolje izmirite se, i poklem po viri 
nemogaše skopčani ostati, barem u 'slobodi se sjediniti. 
Svajcari kako su po jeziku, isto su i u obliku razdiljeni, 
al sviuh srce je jednom slobodom i ljubavom svoje do- 
movine nadahnjeno. 

Ko dvoji da je Bog tako stvorio čovika da živi slo- 
bodan na slobodnoj zemlji, taj neka dojde u Svajearsku 
pak ce se osvidočiti, da sloboda po najkraćim i najpo- 
godniim putu vodi čovika izobraženju duše i pobožnosti 
kršćanske. Duša im je mirna ko voda onih krasnih je- 
zera, okolo kojih su svoje lipe varoši pomećali, a srce im 
hrabro i snažno ko one silne planine, koje svoje vrhovo 
u njihovoj lipoj domovini čak u oblake dižu, gdi se čo- 
vičjem oku prikrivaju, ko gospojice koje svoje zeleno 
lice koprinom zakrivaju. Svudan kudan se jezera razli- 
vaju imaš gradove ko palače u nakicene bostano postav- 
ljene. Na južnoj strani imadu lipih vinograda, koji mnogo 
bilog 1 dobrog vina radjaju. Žitu naravno toliko neženju 
koliko Švajcarska potroši, al premda mnogo brašna iz 
Magjarske izvozi, ipak lipšim kruhom se hrane nego mi 
Magjari. Mi se trudimo, žuljeve natiravamo pak najviše 
kokuruzni i ječmeni kruh jidemo. Premda se znanost i 
obrtnost nije kod nas tako ustanila ko u Svajcarskoj, oni 
svoje gvoždje u silnie strojeve pritvore, dok mi jedva do 
tog dotiramo da naše žito u brašno sameljemo i tako ba- 
rem mekinje i osivke zaštedimo. Mnogo valja još kod 
nas učiti, da uvidimo, da u tom neima dobitka sto ubr- 
ljanu vunu i djubravu ranu na vašar_ nosimo, jel time 
najzgodniu prigodu zžidovu nabavljamo, da nam cinu s 
varkom može pobiti. 

Švajcari mnogu marvu odgojavaju, jel u dolinah 
kudan teku potoci, 1 rike, imadu silne livade, i na plani- 
nam pašnjake. Njihovo maslo je glasovito. 1z mlika ga 


znadu do kapčice izmosti, a iz sira svu surutku izciditi. 
Novac silan 


Švajearski sirci po svem svitu su poznati. 


primaju za ovaj poljodilci, a obrtnici za rukotvorje i naj- 
više strojeve, a varošani od putnika, koji po više mi- 
seci pribivaju u njihovih lipih palatah na obali jezerah u 
srid krasnih vrtovah zidjanih. Novac taj sabira se po trgo- 
vini i priko sve Svajcarske se razliva ko po žilam krv. 
Kad ovo čovik razmatra onda se nečudi što samo u jed- 
nom gradu Genfu ima 80 takvih familia koje miliune 
priko svojih rukuh primeću. < 

Kuda se god okreneš po Svajcarskoj zemlji, svagdi 
nailaziš na učene ili bogate Amerikance, Ingleze, Fran- 
cuse i Nimce. 

Nebi zgoreg bilo da 1 naši učeni i bogati barem je- 
dan dio potroše onih novacah na mudro obradjenoj, na 
ukvašenoj zemlji inostranoj, gdi je ne samo _mnoga pri- 
goda za izobraženje srca i uma, većina zabavu kojom 
se tilo okripi, a duša razveseli — dočim mnogi silne 
novce u krčmama na štetne stvari troše, gdi se zatuplja- 
va pamet, okorenjiva srce, tilo mori, a duša vene. 


Stari Rodoljub. 


RAZNE VISTI. 


— U Beču još nikako nemogu doći do žudjenog 
sporazumljenja glede sadržaja carskog otpisa na česki 
sabor. Ministar Andrašy, koga su pozvali, da u ovome 
važnom pitanju vića, još jednako nije stigao u Peštu. 
Dok su jedni listovi već i sadržaj počeli saopćivat budu- 
ceg carskog otpisa, drugi sad pako jako tvrde, da će se 
Cesi još za dugo vrime boriti za svoja prava. Govori se, 
da je medju ostalim teškoćama i ta naišla, po kojoj minis- 
tar Andrašy zahtiva, da se u otpisu odvažno očituje, da 
Ceska nema pravo svoje odobrenje vrhu austro-ugarske 
nagodbe izraziti kao što je to u temeljnim člancima či- 
nila. Hohenvart opet želi da se ovo u otpisu ne spomi- 
nje. Ovo je ležaj u kratko Austrije. 

— U Pešti sastao se jedan odbor, kojem je za- 
daća pogriške sadanjeg sudbenog civilnog postupka 
izpravit i jedan kriminalni postupak ustanoviti. 

— U Francuskoj napreže se stranka bivšeg 
cara, da narod pobuni. Knez Napoleon unišao je u zem- 
lju francusku buduć da mu to tamošnja vlada nije htila 
jel nije smila zabraniti. No na jednom mistu tako se uz- 
rujao narod protiv kneza, da su vojnici morali se umi- 
Sati, da se knez neiztuče. 

— U adresi, kojom je kranjski sabor završio 
svoja zasidanja, ište se pravo samoopredeljivanja u pog- 
ledu zakonodavstva i uprave; nadalje se moli, da se slo- 
vensko pleme u onim krajevima, gdi zajedno sa talijan- 
skim i nimačkim plemenom živi, stavi pod zaštitu onakva 
zemaljskoga zakona, kakav je od prilike vlada pridložila 
českome saboru. 

— U dalmatinskoj adresi se opet izražava 
ielja, da bi se sazvali zastupnici hrvatski i slavonski, da 
se dogovaraju sa zastupnicima dalmatinskim o pridru- 
ženju Dalmacije. 

— Juče se ovde započela biskupijska skupština, 
koja će medju ostalima i o poboljšanju stanja kapelana 
vićati. 


TRGOVINA I OBRTNOST. 
*& Subatica 20. Listopada (u petak). Danas 


dva vaina pitanja zanimaju naš trgovački svit. Prvo je 


kriza — pokret — politički s onu stranu Litave — dru- 
goj polovini naše monarkije — dali da se dade českome 
narodu ono pravo kojei drugi narodi uživaju, kao: Nim- 
ci i Magjari ili ne? Ako se popusti ('esima i dase njima 
cilo ustavno pravo, onda će du Nimci biti svuda pro- 
tivni. Ako se opet ne popusti Cesima, onda će opet oni 
biti ne zadovoljni. Ko tu onda _ može da kaže, kako je 
najbolje ? 

idemo da vidimo! 

Drugo je pitanje, oskudnost novca (Geldnoth) sa 
kojim magadi već od više nedilja naša trgovina. Tek 
u poslidnje je doba ništo malo popustila potriba na nov- 
cu, jer se i obadve vlade, ona u Beču i ova u Pešti brinu, 
kako da popune onu prazninu u trgovačkome svitu, bez 
čega ova ne može ostati, a to je ,,sritstvo novaca“. Kazu 
da je ovoj oskudnosti novca _mlogo doprinela Pruska, 
pošto ona iz Francuske dobiven zlatan i srebrn novac na 
polje ne izdaje i u svit ne pušta, što je vrlo ne smisleno 
od Pruske ; jer novac je zato, da se s' njime _radi i pro- 
met čini, a kad novac u blagajni ili kovčegu leži, to je 
naravno da onda nikakovog priploda ne nosi i sve što 
je veća svota tu, time je postepeno — successive — i 
veća šteta. Vidićemo dakle, sta hoće sa otim taj mudri 
ali ujedno i vrlo lukavi Bismarck. 

U pogledu rane možemo reći, da ova nepristano u 
cini skače. Danas je sva rana kod nas skuplja bila. Žito 
je 5 fr. 50—75 nov. raž 3 fr. 50 nov. ječam 2 fr. 40 nov. 
zob 1 fr. 60—70 n. kukuruz stari 3 —3 fr. 20 nov. ku- 
kuruz novi 2 fr. 40 nov. požunac, kukuruz u klipovima 
70 nov. mirica-vika. 


Cinjenik peštanski 21-og Listopada. Cina 
vune zbog malog prometa nije točno označena. Na vunu 
arcibiskupa egranskog nagodba je ugovorena po 140 fr. 
a na vunu gjurskog kaptula po 110 fr. Vuna tvorinar- 
ski prana 152—180 fr. — Svinji iz Magjarske i iz Srbije 
28—29 n., za iznos 29 —29'/, n. — Mast sa sudom 36%/, 
fr., brez suda 33!» fr. — Slanina 32'/—33Y, fr. — 
Šljive iz Bosne u sudu 13—14'/ fr., u džaku 18 fr; iz 
Srbije u sudu 12 fr. — Pekmez 11'/—11'/ fr. 

CINA RANE. Pešta, 21-og Listopad. Čisto žito ba- 
natsko: 81 fnt. 6 fr. 35 —45 nov., 87 fnt. 7 fr. 15— 20 n. 
tisansko, peštansko, stol.-biogr. : 82 fnt. 6 fr. 40—50 
n.,87 fnt. T fr. 20—25n.; — bačvansko : 83 fnt. 6 fr. 835 — 
45 nov. 84 fnt. 6 fr. 75—85 nov. — Raž 78—79 fnt. 3 
fr. 90—95 nov. — Ječam 68—70 fnt. 2 fr. 65. n. —3 fr. 
— Zob 45—48 fnt. 1 fr. 95 nov. 2 fr. — Kukuruz, 
požunac 80 fnt. 3 fr. 90n. —4 fr. 5 n. — Uzimajuć fnt. 
polag djumr. maže. 

Baja, 21-og Listop Čisto žito: 83 fnt. 6 fr. 20.n. 
Napolica 78 fnt. 4 fr. 40 n. — Raž 76 fnt. 3 fr. 80 n. — 
Ječam 66 fnt. 2 fr.60 n. — Zob 45 fnt. 1 fr.80n. — 
Kukuruz 90 fnt. 3 fr. 40 nov., sve po požunac. 


Visina vode dunavske. 


Pošta 23-og Listop. : 3/ 8““ nad 0. 
Požun 22-og Listop. : 3“ 1“ nad 0. 


Poruke uredničtva, 
Subatica : 3& Dobili smo vaša pisma. Naloga će vam se iz- 
vršiti. — Š. Što brže pošaljite i ostale, — Katjmar: K. Uvrstiće se 
al s prominom. 


Izdavatelj | odgovorni urodnik : Ivan Antunovloh, — U Kalači, 1871. Tiskom Malatina i Holmoyera. 


